木卫一

木卫一也称为“艾奥”或“伊俄”（发音为/ˈaɪ.oʊ/，或是希腊 Ἰώ），是木星个四颗伽利略卫星中最靠近木星个一颗卫星，直径为3,642公里，是太阳系第四大卫星。名字来自众神之王宙斯个恋人之一：艾奥，渠是希拉个女祭司。

艾奥有400座个活火山，是太阳系中地质活动最活跃个天体。极端个地质活动是因为艾奥内部受到木星个牵引，造成潮汐摩擦产生个潮汐热化所导致个结果。有些火山造成个硫磺搭二氧化硫可以攀升到500公里（310英里）个高度。艾奥表面也有超过100座个山峰，是拉硅酸盐个地基上广泛个压缩搭抬升，产生交关多斑点，其中有些山峰比地球上个珠穆朗玛峰还要高。